में बंगाल ते बंगला दे प्रसिद्ध उपन्यासकार शरतचन्द्र चट्टोपाध्याय दा बड़ा भगत आं। में उं’दे लगभग सब्भै उपन्यास पढ़े दे न, ते उं’दा मेरे सभाऽ ते कुसै हद्द तगर मेरे लेखन पर बी प्रभाऽ पेदा ऐ। इक बारी पढ़दे मौके मिगी इन्नी खुशी होई जियां क सैह्बन गै मिगी, बिना कोशश कीते जां चाहे दे, इक बड्डा खजाना लब्भी गेआ होऐ। उपन्यास पढ़ियै ते मिगी खुशी होई ही, पर इस खुशी च बाद्धा इस करी बी होई गेआ जे उसदे हीरो दा नांऽ बी नीलाम्बर हा। मिगी इयां मसूस होआ जियां उपन्यास दे हीरो नीलाम्बर ते मेरे च कोई फर्क नेईं, ते उसदा हीरो में गै आं।